Daphne-Figur av Renée Sintenis i Bürgergärten (Lübeck)
**Renée Sintenis** (født 20. mars 1888 i Glatz, Landkreis Glatz; død 22. april 1965 i Berlin; født *Renate Alice Sintenis*) var en tysk billedhugger og grafiker. Hun lagde fremfor alt mindre dyrefigurer, kvinnelige aktfigurer og sportsstatuetter, og er kanskje særlig kjent for utformingen av bjørnen (*Gullbjørnen* og *Sølvbjørnen*) brukt som trofé under Filmfestivalen i Berlin.

Liv og virke
------------

### Bakgrunn

Hennes far var justisråd og familien av hugenottisk opprinnelse. Sintenis er avledet av Saint-Denis. Renate Alice Sintenis tilbrakte sin ungdomstid i Neuruppin og Stuttgart. Fra 1907 til 1910 studerte hun dekorativ skulptur ved Berlin kunstindustrimuseum under Wilhelm Haverkamp. Hun måtte da avbryte sine studier for å bli sin fars sekretær. Dette førte igjen til at hun flyttet fra foreldrehjemmet.

### Karriere

Hun stilte ut sine første mindre skulpturarbeider i 1913 og var også representert i Berlin-secesjonen. Da Berlin-secesjonen befant seg i umiddelbar nærhet til Romanisches Café og dessuten Frieda Riess fotoatelier, fikk hun raskt kontakt med Berlins kjente personligheter. I hennes vennekrets fantes bl.a. Rainer Maria Rilke og Joachim Ringelnatz.

Hun giftet seg i 1917 med maleren og forfatteren Emil Rudolf Weiß. I 1920-årene opplevde hun sine største suksesser, og kunsthandleren Alfred Flechtheim presenterte henne i Paris og New York. I 1931 ble hun som første kvinnelige billedhugger medlem av Kunstakademiet i Berlin.

I 1934 utelukket nasjonalsosialistene henne fra akademiet av rasistiske grunner. Hun ble imidlertid beskyttet av NSDAP-propagandisten Hans Hinkel og var medlem av Reichskulturkammer. Som følge av ødeleggelsen av hennes leilighet i 1945 mistet hun alle sine eiendeler og store deler av sine samlede verker.

Fra 1947 arbeidet hun som professor ved høyskolen for bildende kunst i Berlin og ble i 1955 opptatt i det nye Kunstakademiet i Vest-Berlin.

Sintenis' statue av Berlinbjørnen i naturlig størrelse i bronse var opprinnelig utstilt hvor dagens Bundesautobahn 115 går mellom Dreilinden og Zehlendorf autobahnkryss. En ny statue ble 6. juni 1962 avduket ved Bundesautobahn 9 ved avkjøringen til Fröttmaning ved München.

Sintenis' berlinbjørn blir i forgylt og forsølvet miniatyr tildelt vinnerne av Filmfestivalen i Berlin.

Reneé Sintenis døde i 1965 og hennes grav finnes på skogskirkegården i Dahlem i Berlin, og er en av Berlins æresgraver (avdeling 24B-12).

Bildegalleri
------------

* Gullbjørnen (1932)Gullbjørnen (1932)
* Grasendes Fohlen (Gressende føll) (1929)*Grasendes Fohlen* (Gressende føll) (1929)
* Berlinstatue i DüsseldorfBerlinstatue i Düsseldorf
* Fullblodsføll foran rådhuset i HertenFullblodsføll foran rådhuset i Herten

Referanser
----------

1. 1 2   Gemeinsame Normdatei, besøkt 9. april 2014[Hentet fra Wikidata]
2. 1 2   RKDartists, «Renée Sintenis», RKD kunstner-ID 72829[Hentet fra Wikidata]
3. ↑   Autorités BnF, data.bnf.fr, besøkt 10. oktober 2015[Hentet fra Wikidata]
4. 1 2   Munzinger Personen, oppført som Renee Sintenis, Munzinger IBA 00000001656, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 10. desember 2014[Hentet fra Wikidata]
6. ↑   Archive of Fine Arts, cs.isabart.org, abART person-ID 68074, besøkt 1. april 2021[Hentet fra Wikidata]
7. ↑   Gemeinsame Normdatei, besøkt 30. desember 2014[Hentet fra Wikidata]
8. ↑   Union List of Artist Names, ULAN 500076525, utgitt 5. mars 2021, besøkt 9. mai 2022[Hentet fra Wikidata]
9. ↑   RKDartists, RKD kunstner-ID 72829, besøkt 18. november 2021[Hentet fra Wikidata]
10. ↑   Museum of Modern Arts online samling, MoMA kunstner-ID 5451, besøkt 4. desember 2019[Hentet fra Wikidata]
11. ↑   sammlung.staedelmuseum.de, besøkt 26. juli 2019[Hentet fra Wikidata]
12. ↑   www.autostraddle.com, publisert i Autostraddle, utgitt 3. august 2021, besøkt 8. august 2021[Hentet fra Wikidata]

Eksterne lenker
---------------

* (en) Renée Sintenis – Olympedia Rediger på Wikidata

* (en) Renée Sintenis – Sports-Reference (OL-resultater – arkivert) Rediger på Wikidata

* (en) Renée Sintenis – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** Prabook **·** Brockhaus Enzyklopädie **·** Deutsche Biographie **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** NLA **·** NKC **·** BNE **·** KulturNav **·** Munzinger (iba)
 |